**Sjekkliste for vurdering av risiko og sårbarheit i saker etter plan- og bygningslova**

Utarbeidd av Fylkesmannen i Møre og Romsdal. Revidert 02.01.2013

Plan- og bygningslova § 4-3 fastset krav om risiko- og sårbarheitsanalysar i arealplanlegginga:

***§ 4-3. Samfunnssikkerhet og risiko- og sårbarhetsanalyse****Ved utarbeidelse av planer for utbygging skal planmyndigheten påse at risiko- og sårbarhetsanalyse gjennomføres for planområdet, eller selv foreta slik analyse. Analysen skal vise alle risiko- og sårbarhetsforhold som har betydning for om arealet er egnet til utbyggingsformål, og eventuelle endringer i slike forhold som følge av planlagt utbygging. Område med fare, risiko eller sårbarhet avmerkes i planen som hensynssone, jf. §§ 11-8 og 12-6. Planmyndigheten skal i arealplaner vedta slike bestemmelser om utbyggingen i sonen, herunder forbud, som er nødvendig for å avverge skade og tap.*

*Kongen kan gi forskrift om risiko- og sårbarhetsanalyser.*

Føremålet er å gi grunnlag for å førebygge risiko for skade og tap av liv, helse, miljø, viktig infrastruktur, materielle verdiar mv. Risiko og sårbarheit kan ligge i arealet slik det er frå naturen si side (flaum- og skredfare, radonstråling mv.). Risiko og sårbarheit kan også oppstå som ei følgje av arealbruken – i og utanfor det aktuelle planområdet.

Planstyresmakta pliktar å sjå til at risiko- og sårbarheitsanalyse vert gjennomført.

**Bruk av sjekklista**

Denne sjekklista er utarbeidd av Fylkesmannen i Møre og Romsdal. Sjekklista kan tene som utgangspunkt for risiko- og sårbarheitsanalysar i arealplansaker, men den som skal utarbeide arealplanar og planstyresmakta må i kvart tilfelle vurdere om bruk av denne sjekklista er føremålstenleg. Einkvar står fritt til å tilpasse sjekklista til eige behov.

Som utgangspunkt meiner Fylkesmannen i Møre og Romsdal at sjekklista gir størst nytte i mindre arealplansaker (detaljregulering, reguleringsendring, mindre områderegulering). I slike saker der risiko eller sårbarheit *ikkje* vert avdekt, kan utfylt sjekkliste og kommentarar gå inn i saka som dokumentasjon av risiko og sårbarheit. Dersom risiko eller sårbarheit *vert* avdekt, må dette visast i sjekklista, saman med utfyllande ROS-vurdering av dei avdekte forholda. Sjekklista kan under same føresetnad brukast i byggesaker og dispensasjonssaker.

Sjekklista er mindre eigna til å dokumentere samansett risiko- og sårbarheit i større arealplanar (områderegulering, kommuneplanens arealdel og kommunedelplanar).

Når sjekklista er gjennomgått må dette dokumenterast i saksframstillinga som ei stadfesting av at risikoen i det aktuelle området er vurdert. Når uakseptabel risiko vert påvist, eller dersom den som utarbeider planen er usikker på om det føreligg uakseptabel risiko, må det hentast inn tilstrekkeleg fagkyndige vurderingar før planen vert vedteken eller byggeløyve vert gitt.

**Aktuelle lenker:**

[Miljøverndepartementet](http://www.regjeringen.no/nb/dep/md.html?id=668):

* [Plan- og bygningslova](http://www.lovdata.no/all/nl-20080627-071.html)
* [Rundskriv T-5/97 Arealplanlegging og utbygging i fareområde](http://www.regjeringen.no/nb/dep/md/dok/rundskriv/1997/T-597-Fareomrader.html?id=108139)
* [Forskrift om konsekvensutredninger – planlegging etter plan- og bygningsloven](http://www.lovdata.no/cgi-wift/ldles?doc=/sf/sf/sf-20090626-0855.html)
* [Veileder til forskrift om konsekvensutredninger – planlegging etter plan- og bygningsloven](http://www.regjeringen.no/upload/kilde/md/bro/2006/0001/ddd/pdfv/281301-ku-veiledermai06.pdf)

[Direktoratet for byggkvalitet](http://www.dibk.no/):

* [Byggjereglar på ein stad](http://byggeregler.dibk.no/dxp/content/tekniskekrav/)
* [Forskrift om tekniske krav til byggverk (Byggteknisk forskrift / TEK10)](http://www.lovdata.no/cgi-wift/ldles?doc=/sf/sf/sf-20100326-0489.html)
* [Rettleiar til byggteknisk forskrift (TEK10)](http://byggeregler.dibk.no/dxp/content/tekniskekrav/)
* [Temarettleiar HO-1/2008: Utbygging i fareområde](http://www.be.no/beweb/regler/regeltop.html)

[Noregs vassdrags- og energidirektorat](http://www.nve.no/):

* [Retningslinjer 2-11. Flaum- og skredfare i arealplanar](http://www.nve.no/Documents/retningslinjer2-11-endelig1.pdf)

[Direktoratet for samfunnstryggleik og beredskap](http://www.dsb.no/):

* [Samfunnstryggleik i arealplanlegging. Kartlegging av risiko og sårbarheit](http://www.dsb.no/Global/Publikasjoner/2008/Tema/temasamfunnssikkerhetareal.pdf)
* [Retningslinjer for fylkesmannens bruk av motsegn for å ivareta samfunnstryggleik i arealplanlegginga](http://www.dsb.no/Global/Publikasjoner/2010/Tema/Retningslinjer_fylkesmannens_bruk_innsigelse.pdf)
* [Rettleiar om GIS i samfunnstryggleik og arealplanlegging](http://www.dsb.no/no/Ansvarsomrader/Regional-og-kommunal-beredskap/Kart/Veileder-geografisk-informasjonssystem-GIS-i-arealplanlegging/)
* [Havnivåstiging i norske kystkommunar](http://www.regjeringen.no/upload/MD/Kampanje/klimatilpasning/tempraturendringer/havnivaastigning-rapp.pdf)
* [Handtering av havnivåstiging i kommunal planlegging](http://www.regjeringen.no/upload/MD/Kampanje/klimatilpasning/Bilder/DSB/Havnivaaveileder.pdf)

[Statens strålevern](http://www.nrpa.no/):

* [Busetnad nær høgspentanlegg - informasjon til kommunar og utbyggjarar](http://www.nrpa.no/dav/bea984504e.pdf)
* [Radon i inneluft – helserisiko, målingar og mottiltak](http://www.nrpa.no/dav/71621e68b1.pdf)

[Noregs geologiske undersøking](http://www.ngu.no/):

* [Nasjonal skreddatabase på nett: www.skrednett.no](http://www.skrednett.no)

**Namn på tiltak/plan**:………………………………………………………………………………………………………………

**Sjekkliste for vurdering av risiko og sårbarheit i saker etter plan- og bygningslova**

Utarbeidd av Fylkesmannen i Møre og Romsdal. Revidert 02.01.2013

|  |  |  |  |  |
| --- | --- | --- | --- | --- |
| **Emne** |  | **Er det knytt uakseptabel risiko til følgjande forhold?** | Nei | Ja |
| Naturgitte forhold | a | Er området utsett for snø-, jord-, steinskred eller større fjellskred? |  |  |
| b | Er det fare for flodbølgjer som følgje av fjellskred i vatn/sjø? |  |  |
| c | Er det fare for utgliding av området (ustabile grunnforhold)? |  |  |
| d | Er området utsett for flaum eller flaumskred, også når ein tek omsyn til auka nedbør som følgje moglege av klimaendringar? |  |  |
| e | Er skogbrann/lyngbrann i området til fare for bustader/hus? |  |  |
| f | Er området sårbart for ekstremvêr/stormflo – medrekna ev. havnivåstiging? |  |  |
| g | Treng det takast særskilte omsyn til radon? |  |  |
| i | Anna (spesifiser)? |  |  |
| Omgivnad | a | Er det regulerte vassmagasin med spesiell fare for usikker is i nærleiken? |  |  |
| b | Er det terrengformasjonar som utgjer spesiell fare (stup etc.)? |  |  |
| c | Vil tiltaket kunne føre til overfløyming i lågare­liggande område? |  |  |
| d | Anna (spesifiser)? |  |  |
| Verksemdsrisiko | a | Omfattar tiltaket spesielt farlege anlegg? |  |  |
| b | Kan utilsikta/ukontrollerte hendingar i nærliggande verksemder utgjere risiko? |  |  |
| Brann/­ulykkes­beredskap | a | Har området mangelfull sløkkjevassforsyning (mengde og trykk)? |  |  |
| b | Har området problematiske tilkomstruter for utrykkingskjøretøy? |  |  |
| Infrastruktur | a | Er det kjende ulykkespunkt på transportnettet i området? |  |  |
| b | Kan utilsikta/ukontrollerte hendingar på nærliggande transportårer inkl. sjø- og luftfart utgjere risiko? |  |  |
| c | Er det transport av farleg gods til/gjennom området? |  |  |
| Kraftforsyning | a | Er området påverka av magnetfelt frå høgspentliner? |  |  |
| b | Er det spesiell klatrefare i høgspentmaster? |  |  |
| c | Vil tiltaket endre (styrke/svekke) forsyningstryggleiken i området? |  |  |
| Vassforsyning | a | Er det mangelfull vassforsyning i området? |  |  |
| b | Ligg tiltaket i eller nær nedslagsfeltet for drikkevatn, og kan dette utgjere ein risiko for vassforsyninga? |  |  |
| Sårbare objekt | a | Medfører bortfall av følgjande tenester spesielle ulemper for området:   * elektrisitet ? * teletenester? * vassforsyning? * renovasjon/spillvatn? |  |  |
| b | Er det spesielle brannobjekt i området? |  |  |
| c | Er det omsorgs- eller oppvekst­institusjonar i området? |  |  |
| Er området påverka/  forureina frå tidlegare bruk | a | Gruver: opne sjakter, steintippar etc.? |  |  |
| b | Militære anlegg: fjellanlegg, piggtrådsperringar etc.? |  |  |
| c | Industriverksemd som t.d. avfallsdeponering? |  |  |
| d | Anna (spesifiser)? |  |  |
| Ulovleg verksemd | a | Er tiltaket i seg sjølv eit sabotasje-/terrormål? |  |  |
| b | Finst det potensielle sabotasje-/terrormål i nærleiken? |  |  |

Sjekklista er gjennomgått den \_\_/\_\_ - \_\_ av *sign*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_